Nordfriesland (Skep, 1995)

Di Nordfriesland 6 es en Föriskep fuar Autos en Pasajiiri. Jü faart fuar di Wyker Dampskeepen-Reederii Föör-Aamrem.

 Histoorii 
Di Nordfriesland 6 waar 1995 bi di Hüsümer Skepswerev becht. Jü es eeđer di "Rungholt" (1992) becht.
Fuar des nii Skep kām di Nordfriesland 5 wech. Des waar hentö Thailön' forkoopet; diar es jü bit hentö deling (2013) üs "Raja 1" önerwai. 
Wan di nii Nordfriesland döpt waar, da heer di Wyker Statreer Margot Melzer di Borel töögen't Skep smeten. Tö Proof faart waar dit Skep ön di 21. Marts 1995. Soowen Daagen förter waar dit Skep hentö di W.D.R. braacht. Sent des Tir es di Föri twesken Daagibel, Wyk en Witdün önerwai.

 Senerkhairen aur di Nordfriesland  
Boowen, aur di Skrabikant, es dit Skep bal lik tö di Rungholt. Bluat di Röören fuar't Rookgas sen en bet gurter.
Di Rump es man en nii Konstruksjoon wesen: Di Driifpropelers sen förter hentö di Kanten iinbecht uuren, en jat drai jam uk hentö di Kanten ek muar naa benen. Fuarn es di Rump spüt becht uuren, en dit es jit en Forskel tö di ialer Skeepen, wat em se ken.

Wan em me jen fan di Skeepen önerwai es, da skel em höm dit Kiilweeter en di Eeđerstroom jens biluki en da leeterhen dit salev me di Nordfriesland maaki (Mesken fotografiari?). Dit skul al en Forskel wiis.

Aur lungi Jaaren war di Nordfriesland dat Flagskep fan di W.D.R. . Ark Jaar waar jen fan di Konserti fan't Schleswig-Holstein Musik Festival ön di Nordfriesland spölet.

Luki uk jir
 Föriskeepen ön Nuurđfriislön
 Wyker Dampskeepen-Reederii (Dütsk)
 Biskriiwing bi di WDR (Dütsk)

Kategorie:Feer
Kategorie:Oomram
Kategorie:Föriskeepen NF